Notitia redditionis seu werpitionis. Evidenter liquido patescit qualiter interpellaverunt domnus Maimbodus episcopus et canonici ejus, ante presentiam domni Leotaldi comitis, crebrius et frequentius Odonem virum inlustrem de rebus Sancti Vincentii que, de antiquo injuste ablate, per redditionem vero domni Karoli piissimi imperatoris justissime reddite. Dehinc autem parentes prefati Odonis, cupiditate ducti, prenominatas res invadere non timuerunt; quorum nequitiam idem recognoscens, adveniente domno Maymbodo episcopo et canonicis ejus, Uberto videlicet preposito, Aymerico archidiacono, Adone abbate et reliquis innumerabilibus canonicis, et in girum adstante laïcorum utriusque sexus multitudine, Narduino scilicet, Isembardo, Mangodo et reliquis de quibus immensus est numerus, in Ciciaco villa, re jubente domno episcopo, ibi presentialiter lecta est preceptio imperatoris supranominati de ipsis rebus. Est autem capella Sancti Gengulfi martiris cum rebus et decimis omnibus sibi pertinentibus, sicut in precepto continetur, cum mansis, servis et ancillis, vineis, pratis, nemoribus, aquis aquarumque decursibus, exitibus et regressibus, in omnibus villis et locis ubicumque aliquid ex predicto precepto inveniri potest, omnia per cultrum reddidit et werpivit. S. Odonis. S. Narduini. S. Isembart. S. Anscherii. S. Manasse. S. Giraldi. S. Willeberti. S. Borgoldi. S. Erlulfi. S. Hugonis. S. Gauselini.